Ya, bez 'zo brezhonegerien dindan 70 vloaz e Lanejen; ha dindan 40 vloaz zoken, pa blij dezhe ober gant yezh o zud hag o zud-kozh.  Mâ, drol eo afer an "r" nevez, ha ne sell ket  ouzh ar brezhoneg hepken.  En 18vet kantved e veze ruilhet an "r" en holl yezhoù Europa (pe dost). E Pariz da vare an Dispac'h bras eo bet kavet divalav an "r"-se gant tud al Lokañs. Ar maouezed surtout a glaske ober gant un "r" dousoc'h da glevet, pe da dennañ kuit an "r" eus o frezeg: an "Incoyables" a veze graet deus oute!  E Bro-Saoz e-tro ar memes mare eo aet an "r" ruilhet d'un "r" diwar gouel ar staoñ (pa ne vez ket fatet da vat, e fin ur ger pe dirak ur gensonenn all). Met chomet eo an "r"  kozh e saozneg Bro-Skos (ar re-mañ a lâr "wâReum" evit "warm" ("wôm" e Londrez).  E Breizh-Izel eo deuet ar c'hiz nevez tamm-ha-tamm, evit doare...